1 (angko)
1 (ciek, satu, aso) adolah bilangan bulek positif nan paliang ketek [1]. Jikok 0 indak tamasuak sabagai bilangan asali (biasonyo dilambangkan jo , , atau untuak manguekkan baso 0 indak dimasuakkan)[2], dapek disabuik baso 1 adolah bilangan asali paliang ketek. Dalam urutan bilangan bulek, 1 adolah bilangan sabalun 2 sasudah 0.
Angko paliang sederhana adolah angko 1. Ado tasabuik, "Mulai mambilang dari aso, mulai mangaji dari alif". Angko 1 adolah dasar untuak baretong, mauruik, dan maukua. Urutan ka-1 disabuik partamo. Dalam bahaso Minangkabau, awalan sa- manunjuakkan makna ciek.
Dalam matematika[suntiang | suntiang sumber]
- 1 adolah sifat identitas pakalian[2], yaitu apo-apo sajo bilangan x kok dikali jo 1 akan mangasiakan bilangan x itu juo.
- Dalam pembagian, apo-apo sajo bilangan x kok bagi jo 1 akan mangasiakan bilangan x itu juo.
- 1 nilai faktorialnyo adolah 1 juo,
- 1 dipangkekkan jo pangkek barapo pun nilainyo adolah 1 juo,
- Barapo pun bilangan x jikok dipangkekkan jo 1 nilainyo bilangan x itu juo,
- Selain 0, barapo pun bilangan jikok dipangkekkan jo 0 nilainyo 1,
- 1 indak dianggap bilangan prima indak pulo bilangan komposit.
- 1 mampunyoi duo bantuak desimal tak inggo, yaitu 1,000... dan 0,999...
- Bilangan partamo dan kaduo dari Barisan Fibonacci adolah 1, bilangan nan katigo adolah 2.
- Identitas Euler, , mangumpuakan limo konstanta utamo dalam matematika, yaitu 0, 1, bilangan Euler e, bilangan imaginer i, dan π.
Tabel paretongan dasa[suntiang | suntiang sumber]
Dalam ilimu pangatauan alam[suntiang | suntiang sumber]
- Dalam Kimia, 1 adolah nomor atom untuak Hidrogen. [3]
- Dalam ilimu komputer, 1 malambangkan "bana" dalam logika Boolean.
Dalam macam ragam[suntiang | suntiang sumber]
- "Tambuah Ciek" adolah kalimaik nan dipakai urang untuak maimbau ka manambah nasi di rumah makan.
- Ado Musajik 60 Kurang Aso di Sungai Pagu, Solok Salatan.
Rujuakan[suntiang | suntiang sumber]
- ↑ Weisstein, Eric W. "1". mathworld.wolfram.com (dalam bahasa Inggris). Diakses tanggal 2020-08-10.
- ↑ a b "Compendium of Mathematical Symbols". Math Vault (dalam bahasa Inggris). 2020-03-01. Diakses tanggal 2020-08-10.
- ↑ "Royal Society of Chemistry - Visual Element Periodic Table". Diarsipkan dari versi asli tanggal 2016-04-10. Diakses tanggal 2012-10-13.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn bjn_Latn min_Latn